open-index/open-wikipedia-markdown huggingface dataset:
אוחז ברנולי

ממוזער|300x300px|זרם האוויר גורם לכוח עילוי על האובייקט
**אוחז ברנולי** משתמש בעיקרון ברנולי על מנת לאחוז אובייקטים ללא מגע פיסי.

P_1+ \tfrac{1}{2}\rho v_1^2 +\rho g h_1 = P_2+ \tfrac{1}{2}\rho v_2^2 +\rho g h_2 

לפי משוואת ברנולי, ככל שמהירות הזורם גדולה יותר כך הלחץ שהוא מפעיל על הסביבה נמוך יותר. בהנחה שהלחץ בסביבת האובייקט הוא לחץ אטמוספירי קבוע, ובחלק התחתון של האובייקט מהירות הזורם שווה לאפס, אז, אם בחלק העליון של האובייקט נזרים זרם סילון במהירות גבוהה מאוד, לפי עיקרון ברנולי הלחץ בחלק זה ירד. כתוצאה מהפרש הלחצים ייווצר כוח עילוי אשר יניע את האובייקט מהאזור שבו הלחץ גבוה לאזור שבו הלחץ נמוך - האובייקט ינוע מלמטה למעלה, וכך למעשה הוא יצמד לאוחז. 

## יישומים
אוחזי ברנולים משמשים לאחיזה של אובייקטים ונמצאים בשימוש במגוון תחומים בתעשייה. האוחזים נפוצים מאוד בתעשיית המוליכים למחצה, שבה האוחז משמש לאחיזת מעגלים מודפסים, שבבים, פרוסות סיליקון ועוד.
היות שאין מגע פיסי בין האוחז לבין האובייקט, דרך אחיזה זו יעילה מאוד למניעת זיהומים כימיים ו\או ביולוגיים על פני האובייקט ולמעשה שומרת על אחיזה סטרילית ולכן נפוצה מאוד גם בתעשיית הביוכימיה.

## הערות שוליים
# דוגמה לאוחז ברנולי
# רובוט המשתמש בעקרון ברנולי

קטגוריה:אווירודינמיקה
קטגוריה:הידרודינמיקה
קאלום צ'יימברס

**קאלום צ'יימברס** (באנגלית: **Calum Chambers**; נולד ב-20 בינואר 1995) הוא כדורגלן אנגלי שמשחק בעמדת הבלם והמגן בקרדיף סיטי.
## קריירה
צ'יימברס גדל באקדמיה של סאות'המפטון, ועלה לקבוצת הבוגרים בעונת 13–2012. לאחר שנתיים במועדון, קאלום צ'יימברס נרכש על ידי ארסנל תמורת 12 מיליון ליש"ט. ב-30 באוגוסט 2016 הושאל למידלסברו עד לסיום העונה. ב-7 באוגוסט 2018 הושאל לפולהאם לעונה אחת. ב-27 בינואר 2022 חתם לשלוש וחצי שנים באסטון וילה. הוא כבש שער בכורה ב-10 במרץ בניצחון 0–3 על לידס יונייטד. ב-14 ביולי 2024 חתם בקרדיף סיטי.

צ'יימברס ערך את הופעת הבכורה הבינלאומית שלו בנבחרת אנגליה בשנת 2014.

## קישורים חיצוניים

קטגוריה:בלמי כדורגל אנגלים
קטגוריה:כדורגלנים אנגלים
קטגוריה:מגני כדורגל אנגלים
קטגוריה:כדורגלני סאות'המפטון
קטגוריה:כדורגלני ארסנל
קטגוריה:כדורגלני מידלסברו
קטגוריה:כדורגלני פולהאם
קטגוריה:כדורגלני אסטון וילה
קטגוריה:כדורגלני קארדיף סיטי
קטגוריה:כדורגלני נבחרת אנגליה
קטגוריה:אנגלים שנולדו ב-1995
הגביע הארץ-ישראלי 1940

**הגביע הארץ ישראלי 1940** הייתה התחרות ה-11 מאז היווסדה. המשחקים הסתיימו ב-18 במאי 1940. בתחרות השתתפו 24 קבוצות ולכן היה צורך בסיבוב מוקדם, לפני רבע הגמר.

בית"ר תל אביב זכתה בגביע בפעם הראשונה בתולדות הקבוצה.

## התוצאות
### השלב הראשון
בשלב זה נערכו שמונה משחקים.

### שלבי הגמר

* הקבוצה שאירחה את המשחק במגרשה הביתי צוינה כראשונה בכל זוג.
* בכוכבית (*) מסומנות קבוצות שלא שיחקו בליגה הראשונה.

## משחק הגמר

## קישורים חיצוניים
* תיאור משחק הגמר, עיתון הבקר, 19 במאי 1940

קטגוריה:תחרויות כדורגל ב-1940
קטגוריה:1940 בארץ ישראל: ספורט
קטגוריה:עונות בגביע הארץ-ישראלי בכדורגל
אהוד פוקס

**אהוד פוקס** (1946 - 31 בדצמבר 2015) היה מרצה באוניברסיטת בן-גוריון, בעל דוקטורט בתחום קבלת החלטות – נגזרת מתורת המשחקים, יושב ראש מועצת המנהלים של קבוצת הברום, חבר בהנהלה הבכירה של קונצרן כימיקלים לישראל וסופר מדע פופולרי.

## ביוגרפיה
יליד קריית טבעון, למד בבית הספר התיכון ע"ש חיים גרינברג ולאחר מכן למד הנדסה בטכניון בחיפה, היה סמנכ"ל במפעלי ים המלח ולאחר מכן כיהן כיושב ראש מועצת המנהלים של קבוצת הברום וחבר בהנהלה הבכירה של קונצרן כימיקלים לישראל.

את עבודת הדוקטורט שלו 'Aspects of Decision Theory' כתב בהנחיית פרופסור פארנסטה פאטאנייאק .

היה מרצה באוניברסיטת בן-גוריון בבאר שבע והרצה בה על תורת קבלת החלטות לסטודנטים לתואר שני בהנדסת תעשייה וניהול.

## שעשועונים
פוקס נהג להשתתף בשעשועוני רדיו וטלוויזיה:
* ב-1963 מראשוני המשתתפים בתוכנית הרדיו "מחפשים את המטמון" בהנחיית יצחק שמעוני ונקדימון רוגל.
* ב-1980 הגיע למקום השלישי בתחרות הבינלאומית של תוכנית הידע הטלוויזיונית "Mastermind" , אשר שודרה בערוץ BBC.
*ב-1989 השתתף בעונה הראשונה של תוכנית הטלוויזיה "מקבילית המוחות" בהנחיית יצחק שמעוני וזכה במקום הראשון בנושא "המרשלים של נפוליאון".

## מספריו
*אהוד פוקס, **נפילים או נפלים**: מבחנים בקבלת החלטות לראשי ממשלת ישראל מ-1948 ועד 2008, תל אביב: הוצאת סער, 2008
*מיכאל הרסגור, אהוד פוקס, **[[רגעים היסטוריים ורגעים היסטריים]]**: החלטות בתנאי משבר, תל אביב: כנרת, זמורה ביתן, דביר, 2010

## קישורים חיצוניים
* 
* 
* 
* [משה רונן, '''מנהיגים במבחן: רה"מ ביום בהיר''', [ידיעות אחרונות], 28 בינואר 2008]

## הערות שוליים

קטגוריה:בוגרי בית הספר התיכון ע"ש חיים גרינברג
קטגוריה:בוגרי הטכניון - מכון טכנולוגי לישראל
קטגוריה:אנשי עסקים ישראלים
קטגוריה:מנכ"לים ישראלים
קטגוריה:דירקטורים ישראלים
קטגוריה:סגל אוניברסיטת בן-גוריון בנגב: הנדסת תעשייה וניהול
קטגוריה:סגל אוניברסיטת בן-גוריון בנגב: ניהול
קטגוריה:קריית טבעון: אישים
קטגוריה:חוקרים בקבלת החלטות
קטגוריה:ישראלים שנולדו ב-1946
קטגוריה:ישראלים שנפטרו ב-2015
קטגוריה:אישים הקבורים בבית הקברות נחלת יצחק
רדיו חזק

"**רדיו חזק**" (באנגלית: ***Loud Radio***), הוא אלבום הבכורה של להקת הרוק הישראלית "תיסלם", שיצא לאור ב-16 בינואר 1981.

## הפקת האלבום
הפקת האלבום באה בעקבות שירים מוקדמים שהפיקו מייסדי הלהקה יזהר אשדות, יאיר ניצני ודני בסן (עוד במהלך שירותם הצבאי של אשדות וניצני בתחנת גלי צה"ל), ובמיוחד השיר "תנו לי רוק'נ'רול", שהוקלט גם באנגלית וזכה להצלחה באירופה, והביא לביקוש לאלבום שלם של הלהקה.

במהלך שנת 1980 הוקלט אלבום ובו שירים באנגלית ועל בסיסו יצא האלבום בעברית. במהלך ההקלטות צורף ללהקה הגיטריסט יושי שדה, והשתתפו בהן הטכנאי יוני פורת, המתופף אלון הלל ונגן הגיטרה בס אוהד אינגר. המילים והלחנים לשירים נכתבו על ידי חברי הלהקה וכן על ידי דורי בן זאב, ג'יי מרטין (דייוויד קריס), ראובן מירן, וקובי מידן.

בנובמבר 1980 יצא לרדיו השיר "רדיו חזק", שזכה להצלחה רבה. האלבום, שנקרא בשמו של השיר, יצא לאור ב-16 בינואר 1981, ותוך חודשיים נמכר בכ-10,000 עותקים. בהמשך יצאה הלהקה לסיבוב הופעות מצליח, ובעקבותיו הגיעו מכירות האלבום לכ-60,000 עותקים בתוך שנה וחצי. באותה שנה (תשמ"א) זכתה "תיסלם" בתואר להקת השנה.

## הוצאות מחודשות
בספטמבר 1995 יצאה לאור גרסת CD של האלבום, לה צורפו חמישה שירים באנגלית שנלקחו מהגרסה הלועזית של האלבום.

בשנת 2021, במלאת 40 שנה ליציאת האלבום לראשונה, יצאה לשירותי הסטרימינג הוצאה מחודשת של האלבום, עם מיקסים חדשים, שיזהר אשדות בישל מחדש מסרטי ההקלטה והערוצים המקוריים. בשונה מעיצוב העטיפה המקורית, בה הופיעה במרכז דוגמנית עירומה, הפעם בעיצוב העטיפה של הוצאת "רדיו חזק Remixed", לובשת הדוגמנית שמלה כסופה.

## עטיפת האלבום
עטיפת האלבום היא, ככל הנראה, מהעטיפות הזכורות ביותר במוזיקה הישראלית, "היסטורית כמעט", כפי שכינה אותה יזהר אשדות. במרכז הצילום עומדת בחורה עירומה כשגבה מופנה למצלמה – היא פונה לארבעת חברי הלהקה הלבושים בחליפות שחורות ורובם נראים אדישים למראה גופה העירום. מעצב העטיפה הוא פאט מקג'ברן והצלם הוא ז'ראר אלון.

## רשימת רצועות

**רצועות בונוס במהדורת תקליטור**:
*Loud Radio (רדיו חזק, שירה: יזהר אשדות) - 4:13
*Smokin' in the Boy's Room (מעשנים ביחד, שירה: יזהר אשדות) - 2:28
*See You Around (כלניות, שירה: יושי שדה) - 3:26
*Gimme Rock N' Roll (תנו לי רוק'נ'רול, שירה: דני בסן) - 4:59
*Down the Road (לראות אותה היום, שירה: יזהר אשדות) - 5:24

## המשתתפים באלבום
* דני בסן - שירה
* יזהר אשדות - גיטרות מובילות, שירה וקולות
* יאיר ניצני - קלידים וקולות
* יושי שדה - גיטרה, פסנתר, שירה וקולות
* אלון הלל - תופים
* אוהד אינגר - גיטרה בס
* יוסי בוזין - תופים ב"חושב רחוק כרגע"
* בארי קיז - Yamaha CS-80 ב"יש רגעים" ואורגן האמונד ב"המנקה במלון"
* דייב בורוף - סולו סקסופון ב"תנו לי רוקנ'רול"
* ג'קי קלסו, צ'אק פינלי וג'ים הורן - עיבוד כלי נשיפה ב"על הבמה"

### הפקת האלבום
* אבי פרץ - מפיק
* הוקלט באולפני "טריטון", הקלטות נוספות באולפני T.T.G בלוס אנג'לס הוליווד. מיקס באולפני Cherokee בלוס אנג׳לס
*יוני פורת Jonathan Porath - טכנאי הקלטה ומיקס ראשי
* איתמר גפני, יזהר אשדות, יאיר ניצני, יושי שדה - טכנאי הקלטה

## קישורים חיצוניים

* אתר להקת תיסלם (תאריך כניסה: 2 בינואר 2016)
* אתר Mooma (תאריך כניסה: 2 בינואר 2016)
* 

## הערות שוליים

קטגוריה:אלבומי בכורה מ-1981
קטגוריה:אלבומי תיסלם
קטגוריה:אלבומים בעברית
קטגוריה:אלבומים שהופקו על ידי יזהר אשדות
קטגוריה:אלבומי רוק ישראליים
קטגוריה:אלבומי פלטינה בישראל
קטגוריה:אלבומי חברת CBS ישראל
שפה מסומנת

**שפה מסומנת** או **שפה מסומלת** היא צורת תקשורת שמשמשת בשביל תקשורת בין אנשים שומעים לבין אנשים כבדי שמיעה וחירשים. השפות המסומנות כמו שפת סימנים משתמשות במחוות במקום בקול, אולם הן מלאכותיות, ונוצרו כדי להקל על התקשורת בין דוברי שפות סימנים לדוברי שפות מדוברות. שפה מסומנת היא שפה מתוכננת וככזאת היא שונה גם משפת סימנים וגם משפה מדוברת.

## מבנה השפה
השפה המסומנת מחקה את התחביר של השפה המדוברת העיקרית באזור להבדיל משפת סימנים שיש לה תחביר משלה.
בצורת תקשורת זו הדובר מדבר בשפה מדוברת ומלווה את המלל בסימנים מאוצר המילים של שפת סימנים, סדר הסימנים נקבע לפי סדר המילים בשפה המדוברת. היא נוצרה בשביל לשקף מבחינה חזותית את מבנה השפה המדוברת.

## השימוש בשפה מסומנת בחינוך
אנשי חינוך חושבים שזו דרך יעילה להקניית שפה מדוברת, משום שהיא מספקת מעין ייצוג חזותי של השפה המדוברת. אנשי חינוך בתחום חינוך מיוחד שעובדים עם תלמידים חירשים משתמשים בשפה מסומנת כדי ללמד אותם את המבנה, הדקדוק והתחביר של השפה המדוברת שאותה הם מעוניינים ללמד, בעיקר בשביל כתיבה וקריאה בשפה מדוברת.

## ראו גם
* שפת סימנים
* שפה מתוכננת
* שפת הסימנים הישראלית

## לקריאה נוספת
* שפה במרחב - אשנב לשפת הסימנים הישראלית, ונדי סנדלר ועירית מאיר, הוצאת ספרים של אוניברסיטת חיפה

## קישורים חיצוניים
* מהי עברית מסומנת
* הבעיות עם שפה מסומנת 

## הערות שוליים

קטגוריה:שפה
קטגוריה:שפות
כלל הצפיות

**כלל הצְפִיוּת** הוא הכלל המעוגן בסעיף 20(ב) לחוק העונשין. ישנן עבירות בדיני העונשין הדורשות רכיב כוונה של הנאשם לגרום לתוצאת העבירה. הכלל מאפשר להרשיע נאשמים אשר ראו את אפשרות התרחשות התוצאות כאפשרות קרובה לוודאי, אף אם לא התכוונו לגרום לתוצאות.

## רקע

ככלל, לשם הרשעה בעבירה פלילית יש להוכיח מחשבה פלילית, למעט עבירות רשלנות או עבירות אחריות קפידה אשר בהן אין צורך להוכיח מחשבה פלילית. בחוק הפלילי ישנו הבדל משמעותי בין עבירות התנהגותיות לעבירות תוצאתיות, לעניין היסוד הנפשי הנדרש להוכחתן. עבירות התנהגותיות דורשות הוכחה של יסוד נפשי כלפי המעשה עצמו בלבד, בעוד בעבירות פליליות תוצאתיות יש דרישת הוכחה נוספת של יסוד נפשי חפצי כלפי התוצאה. עבירות אלו מגדירות בלשון החוק מהו היסוד הנפשי החפצי אשר כל אחת מהן דורשת. ישנם שלושה יסודות נפשיים חפציים: כוונה, אדישות וקלות דעת, כאשר קלות דעת היא היסוד הנפשי החפצי המשמש כברירת מחדל עבור אותן אלו עבירות בהן לא מוגדר איזה יסוד נפשי חפצי נצרך לשם העבירה התוצאתית.

## משמעותו

סעיף 20(ב) לחוק העונשין מעיר כי ביחס לדרישת היסוד הנפשי החפצי של כוונה, אפשר להסתפק ב"ראייה מראש את התרחשות התוצאות כאפשרות קרובה לוודאי", אף כשאין כוונה לבצען. משמעות הוראה זו של החוק היא שלא נדרשת כוונה פוזיטיבית של הנאשם לגרום לתוצאות העבירה, אלא די בראיית אפשרות התרחשות התוצאות כאפשרות קרובה לוודאי.

## הלכת הצפיות

כלל הצפיות בראשית דרכו התחיל כהלכה פסוקה בפרשת עג'מי. השופט אגרנט בחר בפסק דין זה שלא להחיל את ההלכה על כלל העבירות בהן מופיע יסוד של כוונה, אלא נקודתית על סעיף 447 לחוק העונשין בגלגולו הקודם בלבד. הסיבה לכך היא שהחלת הלכת הצפיות על עבירות מסוימות עלולה לסתור את מטרתו של המחוקק ולרוקנה מתוכנה. בהמשך, הכלל הוחל גם על עבירות בודדות אחרות. ביחס לשאלה האם הכלל הוחל על כלל העבירות העונשיות קיימת מחלוקת, אולם הדעה הרווחת היא שהכלל מוחל על כלל העבירות למעט חריגים.

## פרשת קורט סיטה

אחד היישומים הראשונים של ההלכה, התקיים בפרשת קורט סיטה משנות ה-60, בה הוחלה ההלכה על אחת מעבירות פגיעה בביטחון המדינה. במרכז הפרשה עמד פרופ' קורט סיטה, אשר נענה להצעותיהם של סוכני ביון צ'כים למסור מסמכים מסווגים אליהם נחשף תמורת כספים שיועברו לו. הוגש כתב אישום כנגד הפרופסור בגין עבירת ריגול חמור המצויה בסעיף 113(ג) לחוק העונשין, בגלגולו הקודם. על-מנת להרשיע בעבירה זו, יש להוכיח את קיומה של כוונה לפגוע בביטחון המדינה. הפרופסור טען כי היסוד הנפשי החפצי של כוונה לא התקיים, מאחר שהוא לא התכוון לפגוע בביטחון המדינה, אלא פעל מתוך כוונה לעשיית הון וממון. בית-המשפט הרשיע אותו על סמך הלכת הצפיות, ואמר כי אף על פי שקורט סיטה לא התכוון לפגוע בביטחון המדינה, די בכך שהוא ראה את אפשרות הפגיעה במדינה כאפשרות קרובה לוודאי.

## העיגון בחוק

במסגרת תיקון 39 לחוק העונשין, הלכת הצפיות עוגנה בחוק בסעיף 20(ב) לחוק העונשין.

יחד עם זאת, בפרשת אלקורעאן קבע בית המשפט העליון כי כלל הצפיות המעוגן בחוק אינו רלוונטי לעבירות מטרה, אלא לעבירות תוצאה בלבד, והלכת הצפיות שהייתה נהוגה ערב התיקון בחוק תמשיך לשמש בעבירות מטרה.

## ראו גם
* עבירה
* מחשבה פלילית

## לקריאה נוספת
* יצחק קוגלר, **כוונה והלכת הצפיות בדיני עונשין**, המכון למחקרי חקיקה ולמשפט השוואתי ע"ש הרי ומיכאל סאקר, הפקולטה למשפטים, האוניברסיטה העברית, ירושלים, 1997.

## קישורים חיצוניים
* 

## הערות שוליים

קטגוריה:דיני עונשין
טקס פתיחה

[250px|ממוזער|[יצחק רבין בטקס גזירת סרט בעת חנוכת מכללה בלוד, 1995]]
[250px|ממוזער|[לימור לבנת ויובל שטייניץ בטקס גזירת הסרט לרגל חנוכת קאנטרי קלאב בנשר, 2010. המספריים מוגשים על כרית מהודרת.]]
[ממוזער|250px|שמאל|[מישל אובמה בטקס גזירת סרט במרכז הרפואי הצבאי הלאומי וולטר ריד. הגזירה מבוצעת במספרי-ענק והסרט מעוטר בסמלי המוסד הנחנך]]
**טקס פתיחה** הוא טקס ציבורי חגיגי המציין את הפתיחה הרשמית של מקום חדש שנבנה או את תחילתו של אירוע. טקסי פתיחה באירועים משמעותיים כגון המשחקים האולימפיים, מונדיאל FIFA ומונדיאל ברוגבי עשויים לכלול אלפי משתתפים ולהיראות ברחבי העולם. טורנירים כאלה כוללים לרוב גם טקס סיום בסוף האירוע.

## טקס גזירת סרט
טקס גזירת סרט הוא טקס ציבורי הנערך בעת חנוכת מוסד, עסק או מבנה ציבורי והוא יכול להיות חלק מטקס פתיחה.

לרוב, כחלק מההכנות לאירוע החנוכה נקשר סרט בכניסה למבנה, ובעת האירוע נכבדים גוזרים את הסרט באופן טקסי, ובכך מכריזים על פתיחתו הרשמית של העסק או המוסד. לעיתים גזירת הסרט היא סמלית ולא נעשית בפועל.

כאשר נחנך מבנה ציבור כגון בית חולים או בית ספר מוזמנים לעיתים לגזור את הסרט פוליטיקאים מקומיים או ארציים. בחנוכת עסק נהוג שהבעלים או המנהלים משתתפים בגזירת הסרט. לעיתים מוזמנים ידוענים לגזירת הסרט ונציגי אמצעי התקשורת לתיעוד האירוע.

המספריים המשמשים בטקס עשויים להיות גדולים במיוחד, ולעיתים מוגשים לגוזר באופן טקסי על גבי כרית מהודרת. בחלק מהטקסים הגזירה מתבצעת על ידי מספר אנשים. הסרט הוא לעיתים אך רצועת בד או פלסטיק בצבע אחיד, אך לעיתים הוא מעוטר בכתובות, עיטורים או שילוט, או מעוצב בצבעי הדגל או סמלים אחרים. יש מוסדות השומרים את המספריים ששימשו בטקס גזירת הסרט כמזכרת.

## גלריה

קובץ:KOCIS Korean Center in Republic of Kazakhstan (5831585377).jpg|טקס גזירת סרט על ידי מספר גוזרים, בפתיחת מרכז תרבות קוריאני בקזחסטן
קובץ:KOCIS Korean Cultural Center in Indonesia (5953571750).jpg|גזירת סרט מעוצב, בפתיחת מרכז תרבות קוריאני באינדונזיה.
קובץ:US Navy 090323-N-7446H-003 Leaders from Naval Air Facility Atsugi, Japan Maritime Self-Defense Force and the Nabco Company cut the ribbon for the grand opening of a new base park.jpg|טקס גזירת סרט בבסיס של הצי האמריקאי ביפן, הסרט מעוטר בקישוטים והוא בצבעי דגל יפן
קובץ:Inauguration place GT.JPG|טקס בצרפת, הסרט בצבעי דגל צרפת
קובץ:Comedores Comunitarios 3.jpg|טקס גזירת סרט בחנוכת בית תמחוי במקסיקו סיטי
קובץ:FEMA - 18533 - Photograph by Mark Wolfe taken on 11-07-2005 in Mississippi.jpg|טקס פתיחה מחודשת של בית ספר יסודי בסנט לואיס אשר נסגר בעקבות הוריקן קתרינה. בטקס נעשה שימוש במספרי-ענק ובסרט בצבעי דגל ארצות הברית
קובץ:Longburn opening 482 (19154958948).jpg|סרט בטקס פתיחה בניו זילנד עם כיתוב אודות האירוע
קובץ:Foaie Canal 1985.jpg|בול דואר רומני שהופק לכבוד פתיחת תעלת דנובה-הים השחור. בבול מצוירים שליט רומניה ניקולאה צ'אושסקו, כשהוא גוזר את הסרט, ורעייתו, אלנה צ'אושסקו, המוחאת כפיים


## מקור המנהג

## ראו גם
* השקה (אונייה)
* אבן פינה
* טקס הסרת הלוט
* קביעת מזוזה
* חנוכת בית

## קישורים חיצוניים

גזירת
קטגוריה:קצרמר סוציולוגיה
וסטצ'סטר ניקס

[250px|ממוזער|שמאל|[סמלילה הקודם של הקבוצה, ששימש עד 2018]]
**וסטצ'סטר ניקס** (באנגלית: **Westchester Knicks**) היא קבוצת כדורסל ממחוז וסטצ'סטר במדינת ניו יורק שבארצות הברית, המשחקת בליגת הפיתוח של ה-NBA. הקבוצה הוקמה בשנת 2014 על ידי קבוצת ניו יורק ניקס, המשמשת קבוצת האם של הקבוצה. עם הקמת הקבוצה הפכה הניקס לקבוצה השביעית בליגה המחזיקה בבעלותה גם קבוצה בליגת הפיתוח.

## היסטוריה
ב-3 בספטמבר 2014 התקיים דראפט הרחבה במסגרתו בחרה הקבוצה 16 שחקנים מקבוצות הליגה הקיימות, שהיוו את הבסיס לעונת הבכורה. ב-8 באוקטובר מינתה הקבוצה את קווין וייטהד למאמן הראשון של הקבוצה.

משחק הבכורה של הקבוצה נערך ב-16 בנובמבר והסתיים בהפסד בתוצאה 84–91 לאוקלהומה סיטי בלו. חמישה ימים מאוחר יותר רשמה הקבוצה את ניצחונה הראשון, כאשר גברה בתוצאה 83–97 על גרנד ראפידס דרייב. ב-7 בינואר הוחתם שחקן הקבוצה לנגסטון גאלוויי על חוזה ל-10 ימים בקבוצת ניו יורק ניקס והיה לשחקן הראשון בתולדות הקבוצה שעבר לליגת הבכירה. ב-30 במרץ הודיעה הקבוצה על פיטוריו של קווין וייטהד לאחר שהקבוצה השיגה מאזן של 10 ניצחונות בלבד אל מול 36 הפסדים. קרייג הודג'ס, שהיה עוזר המאמן, מונה במקומו לתפקיד אך הקבוצה הפסידה את כל ארבעת המשחקים שנותרו בעונה.

ב-6 באוקטובר 2015 הכריזה הקבוצה על מינויו של מייק מילר, שהיה עוזר מאמן בקבוצת אוסטין טורוס, לתפקיד המאמן.

## קישורים חיצוניים
* 

## הערות שוליים

*
קטגוריה:קבוצות ליגת הפיתוח של ה-NBA
קטגוריה:מדינת ניו יורק: מועדוני ספורט
קטגוריה:ניו יורק ניקס
אראכ

**אראכ** () היא בירת מחוז מַרְכַּזי במערב איראן. על פי מפקד האוכלוסין האחרון של איראן משנת 2016 התגוררו באראכ 520,944 בני אדם. העיר מכונה גם "הבירה התעשייתית של איראן".

## היסטוריה
העיר נוסדה בתקופת השושלת הקאג'ארית ונקראה בתחילה "**הסולטן עבאד**". בסוף המאה ה-19 החלה להתרחב בשטח ובאוכלוסייה באופן משמעותי.

השאה רזא שאה פהלווי שינה את שמה של העיר לאראכ. תחת שלטונו הוקמו בעיר מפעלים מודרניים לייצור שמן וצמר, עיבוד סלק וסוכר. העיר הפכה גם לתחנה חשובה בקו הרכבת שהושלם בשנת 1938.

בשנת 1972 הוקמו בעיר שני מפעלים גדולים בבעלות המדינה - מפעל אלומיניום ומפעל להנדסה כבדה. מפעל האלומיניום נבנה תחת שיתוף פעולה אזורי כפרויקט פיתוח של ברית בגדאד, ומפעל ההנדסה נבנה בייעוץ של מומחים סובייטים, בתמורה למכירת גז לברית המועצות.

ב-2002 נחשף כי סמוך לאראכ נבנה מפעל לייצור מים כבדים. כמו כן בנתה איראן באתר כור גרעיני - IR-40. ב-2016, בהתאם להסכם הגרעין, הסירה איראן את ליבת הכור ויצקה לתוכו בטון. הליבה הייתה מורכבת מצינורות. ב-2019, אחרי פרישת ארצות הברית מההסכם, חשף עלי אכבר סאלחי, שכיהן אז כראש הארגון לאנרגיה אטומית של איראן (AEOI), כי לאיראן היו צינורות ליבה נוספים, שאותם היא תוכל לדבריו להרכיב בכור במקום הליבה שמולאה בבטון, וכך להשמישו "במהירות". ב-2025 הותקף הכור כחלק ממבצע עם כלביא.

בנוסף במהלך מבצע שאגת הארי הודיעה ישראל שתקפה את מתקן המים הכבדים באזור אראכ וזאת אחרי ניסיון לשקמו לאחר התקיפה שהתבצעה שם ב-2025. מתקן מיועד בין השאר לייצר פלוטוניום לנשק אטומי.

מלבד פרסים, כוללת אוכלוסיית העיר מיעוטים גדולים של לורים וארמנים, אם כי חלקם מהגרים לעיר טהראן.

## גאוגרפיה ואקלים
העיר מוקפת בהרים מדרום, ממערב וממזרח, והגובה הממוצע שלה הוא 1,718 מטר מעל גובה פני הים, והיא מרוחקת כ-240 קילומטרים דרום-מערבית מהבירה טהראן, במרחק כמעט זהה צפון-מערבית מהעיר אספהאן וכ-125 ק"מ דרום-מערבית מהעיר קום.

מזג האוויר בעיר הוא חם ויבש בקיץ, סוער וקריר בסתיו, קר ומושלג בחורף ונעים באביב. הטמפרטורה המקסימלית עשויה לעלות עד 35 מעלות צלזיוס בקיץ. בחורף עלולה הטמפרטורה לצנוח עד מתחת למינוס 25 מעלות צלזיוס. כמות המשקעים הממוצעת היא כ-350 מ"מ בשנה.

### אקלים

## תמונות מהעיר

קובץ:Imam Khomeini Seminary (3).jpg|מדרסת ספדר בסגנון אדריכלי מוסלמי מסורתי
קובץ:Shahr Park in Arak.jpg|מראה פארק העיר בימי הסתיו
קובץ:Bazar Arak.jpg|השוק הישן באראכ
קובץ:سر بینه حمام چهارفصل.jpg|בית מרחץ ארבע העונות מהמפוארים באיראן


## ערים תאומות
* 

## קישורים חיצוניים

* 

## הערות שוליים

קטגוריה:איראן: ערים
קטגוריה:פרובינציות איראן: ערי בירה
קטגוריה:יישובים שהוקמו ב-1808
קטגוריה:מרכזי: יישובים
פטריסיו גברון

**פטריסיו גברון חיל** (בספרדית: **Patricio Gabarrón Gil**, נולד ב-17 באפריל 1993 במולה שבספרד) הוא כדורגלן ספרדי המשחק במדי לאציו כקשר מרכזי או כמגן ימני ונודע בכינוי **פאטרי** (Patric).

## קריירה
פאטרי נולד וגדל במולה, שבקרבת מורסיה, שם החל לשחק כדורגל בילדותו. מאוחר יותר עבר למחלקת הנוער של ויאריאל, וב-2008, בגיל 15, הצטרף למחלקת הנוער של ברצלונה. ב-22 בספטמבר 2012 ערך פאטרי את הופעת הבכורה בברצלונה אתלטיק, קבוצת המילואים של המועדון, כשנכנס כמחליף בניצחון 0–3 על הרקולס במשחק הליגה השנייה. בתקופתו בברצלונה ב', תחת המאמן אוסביו סקריסטן, הוסט מעמדת הקשר המרכזי לעמדת המגן הימני. ב-26 בנובמבר 2013 ערך את הופעתו היחידה במדי הקבוצה הבוגרת של המועדון, כשהחליף את קרלס פויול בהפסד 1–2 לאייאקס אמסטרדם בליגת האלופות.

פאטרי היה שחקן קבע בהרכבו של אוסביו בברצלונה ב'. ב-7 בדצמבר 2013 הבקיע את שערו הראשון בקבוצת המילואים, בניצחון 0–2 על סבדל. בעונתו השלישית בקבוצה, עונת 2014/2015, כבש 3 שערי ליגה ב-32 הופעות. במקביל, התקשתה הקבוצה רבות במשחקיה בליגה השנייה. אוסביו פוטר באמצע העונה והוחלף על ידי ג'ורדי וינייאלס, ובתום העונה ירדה הקבוצה לליגה השלישית.

ב-8 ביוני 2015 עזב פאטרי את ברצלונה וחתם בלאציו שמהסרייה א' על חוזה לארבע שנים. בעונתו הראשונה מיעט לשחק במדי לאציו. הוא ערך תשע הופעות בלבד בליגה, כולן בעמדת המגן הימני. בשתי העונות הבאות זכה למספר דקות משמעותי יותר. בעונת 2017/2018 שיחק עם לאציו בליגה האירופית, כאשר הוא מוסט לעיתים לעמדת הבלם. בעונה שלאחר מכן מילא לרוב תפקיד של מגן כנף במערך של 3-5-2.

ב-7 ביולי 2020 הורחק פאטרי בכרטיס אדום לאחר שנשך את שחקנה של לצ'ה, ג'וליו דונאטי, בהפסד קבוצתו 1-2. למחרת קנסה ועדת המשמעת של ההתאחדות האיטלקית את פאטרי ב-10,000 אירו והרחיקה אותו מארבעה משחקים.

## קישורים חיצוניים

## הערות שוליים

קטגוריה:מגני כדורגל ספרדים
קטגוריה:קשרי כדורגל ספרדים
קטגוריה:כדורגלני ברצלונה
קטגוריה:כדורגלני ברצלונה אתלטיק
קטגוריה:כדורגלני לאציו
קטגוריה:כדורגלנים ספרדים
קטגוריה:ספרדים שנולדו ב-1993
אלבין מלישיאק

**אלבין מלישיאק** (בפולנית: **Albin Małysiak**; 1917, קוקון  – 2011, קרקוב) היה בישוף פולני קתולי וחסיד אומות העולם.

## קורות חייו
מלישיאק סיים בשנת 1936 את לימודיו במכון התאולוגי המיסיונרי של קרקוב (Instytut Teologiczny Księży Misjonarzy) והצטרף לקהילת המיסיון  - קהילה קתולית שפעלה בפולין ובליטא. עקב פלישת גרמניה לפולין בשנת 1939 התעכבה הסמכתו לכהונת כומר, ובמאי 1941 הוסמך והחל להיות כומר בקרקוב.

### פעולותיו להצלת יהודים בפולין הכבושה
לאחר כיבוש פולין על ידי גרמניה היו הכומר מלישיאק והנזירה ברוניסלבה וילמסקה (Bronisława Wilemska) מנהליו של בית אבות שבו חיו גם בעלי מוגבלות שכלית התפתחותית. במעון זה שכנו גם חמישה יהודים. מלישיאק ווילמסקה סיפקו ליהודים אלה מסמכי זהות מזויפים, מזון וביגוד. את פעילותם להצלת יהודים נימק האב מלישיאק בנימוקים הומניטריים ודתיים.

באביב 1944 נעצרו כל דיירי בית האבות וכל העובדים בו, וגורשו על ידי הגרמנים לשצ'אבניקה  שבמחוז נובי סונץ' בדרום פולין. חמישה היהודים בעלי תעודות הזהות המזויפות היו גם הם בין המגורשים, אך איש מבין דיירי בית האבות, אנשי הצוות המגורשים וכן תושבי שצ'אבניקה שידעו על היהודים המוסווים לא הסגירו אותם. זאת למרות שבשכונה שבה התגוררו המגורשים הייתה גם תחנת משטרה גרמנית.

### לאחר המלחמה
לאחר המלחמה היה מלישיאק כומר בטרנוב. הוא המשיך את לימודיו באוניברסיטה היגלונית והוכר בתור דוקטור לתאולוגיה. הוא ניהל מספר מוסדות תאולוגיים בקרקוב והיה ראש כנסיית מרי (Parafia Najświętszej Maryi Panny z Lourdes w Krakowie) בקרקוב וכן הבישוף של קרקוב - תפקיד אליו הוסמך על ידי יוחנן פאולוס השני. מלישיאק פרש מכהונתו בשנת 1993.

## הנצחה
בשנת 1993 הכיר יד ושם במלישיאק בתור חסיד אומות העולם. כעבור שנתיים הכיר יד ושם בנזירה ברוניסלבה וילמסקה בתור חסידת אומות העולם.

## קישורים חיצוניים

* 

קטגוריה:פולנים חסידי אומות העולם
קטגוריה:מצילים בשואה: פולין
קטגוריה:פולנים שנולדו ב-1917
קטגוריה:פולנים שנפטרו ב-2011
טירת פישצ'לאוסקי

**טירת פישְצָ'לָאוּסקי** (בבלארוסית: **Пішчалаўскі замак**; ברוסית: **Пищаловский замок** – **טירת פישצ'אלובסקי**) היא מבנה ברחוב ולדארסקי בעיר מינסק שבבלארוס המשמש כבית סוהר וידוע רשמית כמתקן הכליאה מספר 1, אך מכונה בציבור "ולדארקה" על שם הרחוב שהוא שוכן בו, או בשם "הבסטיליה הבלארוסית".

המבנה תוכנן על ידי האדריכלים קזימיר חרשצ'אנוביץ' ורודולף פישצ'אלה שעל שמו נקרא המקום.

## היסטוריה
בנייתו הושלמה בשנת 1825 ומאז הוא משמש כבית הסוהר המרכזי של העיר מינסק וכולאים בו אסירים פוליטיים. לאורך השנים נכלאו בו אסירים פוליטיים רבים כדוגמת יאקוב קולאס, איוואן פוליחוב ופליקס דזרז'ינסקי, שהיה היחיד לאורך שנות קיומו של הכלא שהצליח לברוח מהמתחם; שני ניסיונות של אסירים אחרים הסתיימו בכישלון.

## כיום
מתקן הכליאה מס' 1 של מינסק (СИЗО № 1) הוא בית הכלא היחיד בבלארוס המשמש לכליאת עצורים לפני משפט והוא בית הסוהר היחיד באירופה המוציא לפועל עונשי מוות (באמצעות כיתת יורים).

## ראו גם
* מערכת הביטחון הבלארוסית
* כלא אוקרסטין
* אמריקאנקה

## קישורים חיצוניים

*מידע כללי 

קטגוריה:מינסק: מבנים
קטגוריה:בלארוס: בתי סוהר
פישצ'לאוסקי
ואלנס (עיר)

**ואלנס** (בצרפתית: **Valence**) היא עיר שמשמשת בירת מחוז דרום שבחבל אוברן-רון-אלפ שבדרום צרפת.

## קישורים חיצוניים

* 

* 

קטגוריה:רון-אלפ: ערים
קטגוריה:אוברן-רון-אלפ: ערים
ג'ניפר טורול

**ג'ניפר לינט טורול-ווטון** (באנגלית: **Jennifer Lynette Turrall-Wetton**; נולדה ב-9 במאי 1960) היא שחיינית עבר אוסטרלית, אלופת עולם (קאלי 1975) ושיאנית עולם במשחים ל-800 מטר חופשי ול-1,500 מטר חופשי.

## ביוגרפיה
### שיאנית עולם
בתחרות שנערכה בסידני ב-9 בדצמבר 1973 בהיותה בת 13 וחצי קבעה טורול במשחה ל-1500 מטר חופשי שיא עולם חדש של 16:49.9 דקות, שיפור לשיא העולם בן ה-3 חודשים וחצי של ג'ו הרשברגר מארצות הברית (16:54.14 דקות). חודש לאחר מכן, באליפות ניו סאות' ויילס שנערכה בסידני ב-5 בינואר 1974 היא קבעה במשחה ל-800 מטר חופשי שיא עולם חדש של 8:50.1 דקות, שיפור לשיא העולם בן ה-4 חודשים של נובלה קליגאריס מאיטליה (8:52.97 דקות).

### אלופת חבר העמים
במשחקי חבר העמים שנערכו בקרייסטצ'רץ', ניו זילנד, בפברואר 1974 זכתה טורול ב-4 מדליות, 1 זהב ו-3 כסף. מדליית זהב, במשחה ל-400 מטר חופשי בתוצאה של 4:22.09 דקות. מדליות כסף, במשחה ל-200 מטר חופשי בתוצאה של 2:06.90 דקות, במשחה ל-800 מטר חופשי בתוצאה של 8:58.53 דקות ובמשחה שליחות 4x100 מטר חופשי בתוצאה של 4:02.37 דקות. 

את שיאה העולמי במשחה ל-1500 מטר שיפרה טורול עוד 4 פעמים והעמידה אותו ב-25 באוגוסט 1974 על תוצאה של 16:33.94 דקות. שיא זה החזיק מעמד 3 שנים ונשבר על ידי אליס בראון מארצות הברית (16:24.60 דקות). 

באליפות קוקה קולה שנערכה בלונדון ב-31 במרץ 1975 קבעה טורול במשחה ל-800 מטר חופשי שיא עולם חדש של 8:43.48 דקות, שיפור לשיא של ג'ו הרשברגר (8:47.59 דקות). שיא זה החזיק מעמד שנה וחודשיים ונשבר על ידי פטרה תימר ממזרח גרמניה (8:40.68 דקות).

### אלופת העולם
באליפות העולם שנערכה בסנטיאגו דה קאלי קולומביה בשנת 1975 זכתה טורול בשתי מדליות, זהב וכסף. מדליית זהב במשחה ל-800 מטר חופשי בשיא אליפות חדש של 8:44.75 דקות, לפני הת'ר גרינווד (8:48.88 דקות) ושירלי בבשוף (8:53.22 דקות), שתיהן מארצות הברית ומדליית כסף, במשחה ל-400 מטר חופשי בתוצאה של 4:17.88 דקות, אחרי שירלי בבשוף שקבעה שיא אליפות חדש של 4:16.87 דקות ולפני קאתי הדי מארצות הברית (4:18.03 דקות).

באולימפיאדת מונטריאול (1976) היא סיימה במקום שמיני במשחה ל-800 מטר חופשי בתוצאה של 8:52.88 דקות. נוסף לכך, היא סיימה במקום 14 במשחה ל-400 מטר חופשי בתוצאה של 4:21.33 דקות.

לאחר המשחקים האולימפיים פרשה טורול משחייה תחרותית בהיותה בת 16 עקב פציעות חוזרות.

## תארים והישגים
* טורול קבעה 7 שיאי עולם (5 במשחה ל-1500 מטר חופשי ו-2 במשחה ל-800 מטר חופשי).

## ראו גם

* התפתחות שיא העולם במשחה ל-800 מטר חופשי
* התפתחות שיא העולם במשחה ל-1500 מטר חופשי

## קישורים חיצוניים

## הערות שוליים

קטגוריה:אלופות עולם בשחייה
קטגוריה:שיאניות עולם אוסטרליות: שחייה
קטגוריה:שחייניות חופשי אוסטרליות
קטגוריה:אוסטרליות שנולדו ב-1960
קטגוריה:אוסטרלים שנולדו ב-1960
שרול ברונשטיין

**שׂרוּל בּרוֹנשטיין** (יידיש: **סראָל בראָנשטײן**; ברוסית: Срул Бронштейн; 1913, שטפאנשטי  – 1943 טשקנט) היה משורר יידי יהודי-סובייטי.

## ביוגרפיה
נולד בשטפנשט במשפחה של אופה. קיבל חינוך בתלמוד תורה. בשנות ה-30 של המאה ה-20 התגורר בבוקרשט, שם החל לפרסם את שיריו הראשונים. היה מיודד עם אהרון אוקניצר, יחיאל שרייבמן, צבי צלמן, זישע בגיש, עזריאל רויטמן ואחרים; קבוצתם התגבשה סביב כתב העת הספרותי **שויבן** (חלונות) שהוצא לאור על ידי יעקב שטרנברג.

הוא פרסם מספר קובצי שירים בכתבי עת ספרותיים בבוקרשט, ביניהם: **שפיטאל לידער** (שירי בית החולים), **פאבריק לידער** (שירי בית החרושת), **תפיסה לידער** (שירי בית הסוהר) ואחרים.

לאחר סיפוח בסרביה לברית המועצות ב-1940 הוא נסע לקישינב, בה נולדה אשתו. עם פרוץ מלחמת העולם השנייה התגייס לצבא האדום, נפצע בקרב ב-1942 ונפטר ב-1943 בבית החולים הצבאי בטשקנט עקב סיבוכים שנגרמו כתוצאה מפציעה.

## חיבוריו שהתפרסמו
***מאָלדאָװע, מײַן הײם: לידער און פאָעמען**, בוקרשט 1938.
***'האָב געעפֿנט ברײט די טױערן**, בוקרשט 1939.

## ביקורות על חיבוריו
* יחיאל שרײַבמאַן, **זיבן יאָר מיט זיבן חדשים**, 2003.

קטגוריה:משוררי יידיש רומנים
קטגוריה:משוררי יידיש סובייטים
קטגוריה:יהודים אנשי הצבא האדום במלחמת העולם השנייה
קטגוריה:רוסים וסובייטים שנהרגו במלחמת העולם השנייה
קטגוריה:סובייטים שנולדו ב-1913
קטגוריה:סובייטים שנפטרו ב-1943
שניאנג J-16

**J-16** (בסינית: **歼-16**, מכונה גם ***הנשר האדום***, נהגה בסינית "גִ'יאַנְגִ'יגִ'י" – Red Eagle) הוא מטוס קרב-תקיפה חדיש שפותח ומיוצר על ידי תאגיד התעופה שניאנג. מטוס הקרב הרב-משימתי (מתפקד גם כמפציץ) מבוסס על המבנה של מטוס הקרב הרוסי Su30, עם טווח מוגדל ואוויוניקה משופרת, ועם תכונות דומות ל-F-15 איגל. הצילומים הראשונים של J-16 שפורסמו היו ביוני 2012 באתרי אינטרנט סיניים. הוא מסוגל לשאת טילי אוויר-אוויר מסוג PL-8 וכן מותקן עליו התותח הרוסי GSh-30-1.

באפריל 2014 נכנסו מטוסי J-16 לשירות פעיל בחיל האוויר של צבא השחרור העממי.

## קישורים חיצוניים

* J-16 Red Eagle, באתר GlobalSecurity, דצמבר 2015

קטגוריה:מטוסי קרב מתוצרת סין
קטגוריה:מטוסי קרב סילוניים
קטגוריה:מטוסי שניאנג
קטגוריה:מטוסי קרב של צבא השחרור העממי
סמיי

שמאל|ממוזער|250px|תמונת לוויין של סמיי
**סמיי** (; עד שנת 2007 נקראה **סֶמִיפַּלַטִינְסְק**, ברוסית: **Семипалатинск**) היא עיר במזרח קזחסטן, השוכנת על גדת נהר האירטיש, כ-625 ק"מ דרום-מזרחית לבירה אסטנה. העיר מהווה את בירת המחוז החדש אבאי שפוצל ממחוז מזרח קזחסטן באמצע שנת 2022.

## היסטוריה
סמיי, שבעבר נקראה סמיפלטינסק, היא עיר בעלת היסטוריה עשירה ומגוונת בצפון מזרח קזחסטן, על גדות נהר האירטיש. לאורך ההיסטוריה העיר הייתה נקודת מסחר, מרכז צבאי, אתר ניסויים גרעיניים משמעותי, וכיום היא מרכז תרבותי ואזורי.

### ייסוד העיר
העיר סמיפלטינסק הוקמה בשנת 1718 כמצודה צבאית של האימפריה הרוסית.
היא נבנתה כחלק ממערכת מבצרים שנועדו להגן על גבולות האימפריה הרוסית מפני שבטים נודדים באזור.

שמה של העיר נגזר ממנזר בודהיסטי נטוש עם שבעה מבנים (סמיפלטינסק ברוסית פירושו "שבעה חדרים").

עם הזמן, המצודה הפכה לעיירת מסחר מרכזית בין רוסיה למרכז אסיה, והייתה תחנה חשובה בדרך המשי.

### העיר במאה ה-19
סמיפלטינסק הפכה לנקודה חשובה במסחר עם שבטי הנוודים הקזחים. התפתחות המסחר הפכה אותה למרכז כלכלי אזורי.

במהלך המאה ה-19, סמיפלטינסק התפתחה גם כמרכז תרבותי וחינוכי. אחד המפורסמים שביקרו בעיר היה הסופר וההוגה הרוסי פיודור דוסטויבסקי, שהתגורר שם בשנות ה-50 של המאה ה-19 כחלק מעבודות הגלות שלו.
### העיר במאה ה-20
בשנות ה-40 של המאה ה-20, בתקופת ברית המועצות, סמיפלטינסק קיבלה משמעות אסטרטגית בתוכנית הגרעין הסובייטית.

בשנת 1949 הוקם בקרבת העיר אתר הניסויים סמיפלטינסק, שנחשב לאתר הניסויים הגרעיניים הראשון של ברית המועצות. במשך 40 שנה נערכו בו יותר מ-450 ניסויים גרעיניים, הן מעל הקרקע והן מתחתיה.

הניסויים גרמו להשפעות הרסניות על האוכלוסייה המקומית והסביבה. רבים מתושבי האזור סבלו ממחלות הקשורות לחשיפה לקרינה, כולל סרטן, בעיות גנטיות ומומים מולדים.

### סגירת האתר הגרעיני ב-1991
לאחר נפילת ברית המועצות, בשנת 1991, נשיא קזחסטן הראשון, נורסולטן נזרבייב, הכריז על סגירת אתר הניסויים הגרעיניים. החלטה זו הפכה את קזחסטן למדינה המובילה בתחום פירוק נשק גרעיני.

בעקבות זאת, העיר החלה לשנות את זהותה. שם העיר שונה מסמיפלטינסק לסמיי במטרה לנתק את הקשר ההיסטורי לניסויים הגרעיניים.

### סמיי במאה ה-21
כיום סמיי היא עיר עם דגש על חינוך, תרבות ותעשייה. היא משמשת כמרכז אזורי בקזחסטן, עם אוניברסיטאות, מוזיאונים ותשתיות מתקדמות.

עם זאת, זכרונות העבר הגרעיני עדיין מהדהדים, והעיר ממשיכה להתמודד עם ההשפעות הבריאותיות והסביבתיות של הניסויים שנערכו בסביבתה.

### החשיבות ההיסטורית של סמיי
סמיי מסמלת את המעבר של קזחסטן מעידן הכיבוש הרוסי וההשפעה הסובייטית לעבר עצמאות ופיתוח בר-קיימא.

ההיסטוריה של העיר היא תזכורת לחשיבות המודעות להשפעות ארוכות הטווח של הכורים הגרעיניים.

סמיי היום היא עיר המסמלת התחדשות, אך עם זיכרון כבד של עברה הגרעיני.

## אוכלוסייה

העיר מוקפת בחוות לייצור גידולים חקלאיים.

הרכב אוכלוסיית העיר לפי לאום בשנת 2009:

## ערים תאומות
* 
* 

## קישורים חיצוניים

* 
* 

## הערות שוליים

קטגוריה:קזחסטן: ערים
קטגוריה:יישובים שהוקמו ב-1718
עורק הקיבה והתריסריון

ממוזער|עורק הקיבה והתריסריון מתפצל מעורק הכבד המשותף. הקיבה כאן מסובבת כלפי מעלה.
**עוֹרֵק הַקֵּבָה וְהַתְּרֵיסַרְיוֹן** (TA: arteria gastroduodenalis) הוא עורק בבטן המסתעף מעורק הכבד המשותף ומספק דם לשוער הקיבה, לחלקו המקורב של התריסריון ולראש הלבלב.

## אנטומיה

עורק הקיבה והתריסריון מסתעף לרוב מעורק הכבד המשותף, שהוא ענף של גזע הבטן, אולם ישנה שונות מסוימת באוכלוסייה באשר למוצאו של העורק. הענף הראשון המסתעף מעורק הקיבה והתריסריון הוא עורק רום התריסריון, אם כי עורק זה אינו קיים בחלק גדול מהאנשים. לאחר מכן מסתעפים מן העורק עורק הלבלב והתריסריון העליון האחורי ועורקי אחורי התריסריון. העורק מסתיים עם פיצולו לעורק הקיבה והפדר הימני ולעורק הלבלב והתריסריון העליון הקדמי. השניים האחרונים משיקים לענפים הקדמי והאחורי של עורק הלבלב והתריסריון התחתון, אשר מוצאו בעורק מתלה המעי העליון.

## היבטים קליניים
עורק הקיבה והתריסריון יכול להיות מקור לדימום ניכר מדרכי העיכול, כתוצאה מסיבוך של כיב פפטי. בגלל קרבתו לדופן האחורית התיכונה של חלקו השני התריסריון, כיבים החודרים לעומק או גידולים של התריסריון עלולים להביא לדימום פורץ לתריסריון, במיוחד על רקע הרשת העורקית המספקת דם לאזור הקצב גבוה.
## קישורים חיצוניים

קטגוריה:עורקי הבטן והאגן
Viva Hate

**Viva Hate** (בתרגום חופשי: **תחי השנאה**) הוא אלבום הסולו הראשון של המוזיקאי הבריטי מוריסי. האלבום יצא ב-14 במרץ 1988 על ידי הלייבל HMV, שישה חודשים לאחר שיצא אלבום האולפן האחרון של להקת הסמית'ס, שמוריסי היה סולנה.

## רקע
לצורך יצירת האלבום חבר מוריסי למפיק המוזיקלי סטיבן סטריט, שהפיק בעבר את אלבומי "הסמית'ס". האלבום היה אמור בתחילה להיקרא "Education in Reverse" (בתרגום חופשי: "חינוך בהילוך אחורי"), אך שונה ברגע האחרון, לאחר שכמה אלבומים עם שם זה כבר הופצו באוסטרליה וניו זילנד. האלבום הוקלט בין החודשים אוקטובר לדצמבר 1987.

## הוצאה
האלבום יצא ב-14 במרץ 1988 על ידי חברת התקליטים HMV. השיר האחרון באלבום, "Margaret on the Guillotine", עורר מחלוקת ואף נאסר לשידור ב-BBC. השיר מתאר את מותה של ראש ממשלת בריטניה מרגרט תאצ'ר כ"חלום נהדר".

בנוסף למוריסי, ששר וכתב את המילים לכל שירי האלבום, ולסטיבן סטריט, שהפיק את האלבום, הלחין את כל שיריו וניגן בגיטרת בס, השתתפו באלבום גם ויני ריילי, שניגן על גיטרות וקלידים, ואנדרו פארסי, שניגן על התופים. מוריסי עצמו מופיע על עטיפת האלבום, בתמונה שצולמה על ידי אנטון קורביין.

הגרסה האמריקאית של האלבום כללה גם את השיר "Hairdresser on Fire", שבבריטניה יצא בתור הבי-סייד של הסינגל "Suedehead".

עם צאתו, האלבום נכנס הישר למקום הראשון במצעד האלבומים הבריטי, והגיע בבריטניה למעמד של אלבום זהב. בארצות הברית הגיע האלבום בשיאו למקום ה-48 במצעד האלבומים, ובנובמבר 1993 הגיע גם שם למעמד של אלבום זהב.

## הצלחה
הביקורות שקיבל האלבום ממבקרי המוזיקה היו חיוביות ברובן. המגזין רולינג סטון העניק לאלבום ציון של ארבעה מתוך חמישה כוכבים. אתר המוזיקה פיצ'פורק העניק לאלבום ציון של 7.3 מתוך 10, וכינה אותו "אחד מהאלבומים המעניינים ביותר של מוריסי, וללא ספק האלבום שבו לקח את הסיכון הגדול ביותר". אתר המוזיקה Allmusic העניק לאלבום ציון של ארבעה וחצי כוכבים מתוך חמישה.

המגזין "Q" בחר באלבום כאחד מ-50 האלבומים הטובים ביותר של שנת 1988.

## רשימת השירים

## קישורים חיצוניים

* ביקורת על האלבום, באתר AllMusic 
* ביקורת על האלבום, במגזין "רולינג סטון" 

קטגוריה:ערכים שבהם תבנית בריטניקה אינה מתאימה
קטגוריה:אלבומי מוריסי
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי חברת ליברטי רקורדס
קטגוריה:אלבומי חברת סייר רקורדס
צ'ארלי ובר

**צ'ארלס אלן "צ'ארלי" ובר ג'וניור** (באנגלית: **.Charles Alan "Charlie" Weber, Jr**; נולד ב-20 בספטמבר 1978) הוא שחקן ודוגמן עבר אמריקאי. מוכר מתפקידו כבן ווילקנסון בסדרה "באפי ציידת הערפדים", ולאחר מכן בשל תפקידו בתור פרנק דלפינו בסדרת הדרמה המשפטית של רשת ABC, "המדריך לרוצח".

## ביוגרפיה
צ'ארלי ובר נולד בשם צ'ארלס אלן ובר ג'וניור בג'פרסון סיטי, מיזורי. ובר נשר מהמכללה אחרי שנה ועבר לניו יורק כשהיה בן 19, על מנת ללמוד בסטודיו למשחק הנחשב של סטלה אדלר. בתור דוגמן, הופיע בקטלוג חג המולד של מותג האופנה אברקרומבי אנד פיץ' בשנת 1998.

## קריירה
ובר עשה את הופעת הבכורה שלו על המסך ב-2000 בסרט "מועדון הלבבות השבורים: קומדיה רומנטית" בכיכובו של טימותי אוליפנט. מאוחר יותר באותה השנה, הוא לוהק לתפקיד חוזר של בן בעונתה החמישית של סדרת הטלוויזיה "באפי ציידת הערפדים", בין השנים 2000 עד 2001. מאוחר יותר עשה הופעות אורח בסדרות "CSI", "המופע של דרו קארי", "מכושפות", "ורוניקה מארס", "האוס", "סוכן מחוק" ו"בונז".

ב-2014, לוהק ובר לאחד התפקידים הראשיים בסדרת הדרמה המשפטית של רשת ABC, "המדריך לרוצח" שהופקה על ידי שונדה ריימס. מגלם את דמותו של פרנק דלפינו ומשחק לצד ויולה דייוויס.

## חיים אישיים
לובר יש ילדה (ילידת 2008) ממערכת היחסים שניהל עם בת זוג שאת שמה הוא שומר בסוד.

בפברואר 2015 בראיון שערך עם סטיב הארווי, הודיע ובר כי הוא מאורס ושומר על האנונימיות של בת זוגו. ב-21 באפריל 2015 נישא לעורכת הדין ג'יזל שרה, הצעירה ממנו בשמונה שנים, בעיר הנופש קאבו סן לוקאס, מקסיקו, בטקס פרטי שערכו לצד משפחה וחברים קרובים. במרץ 2016, תוך פחות משנה, הגיש ובר בקשה לגירושין מאשתו בלוס אנג'לס.

ביוני 2016, פרסם שהוא נמצא בזוגיות עם השחקנית ליזה וייל, אשר כיכבה לצדו בסדרה "המדריך לרוצח". השניים נפרדו במהלך 2019, ובתגובה אמר ובר "נמשיך לתמוך אחד בשני ותמיד נאהב לעבוד יחד."

## פילמוגרפיה
### קולנוע

### טלוויזיה

## קישורים חיצוניים

קטגוריה:אמריקאים ילידי מיזורי
קטגוריה:ג'פרסון סיטי: אישים
קטגוריה:שחקני קולנוע וטלוויזיה אמריקאים
קטגוריה:דוגמנים אמריקאים
קטגוריה:אמריקאים שנולדו ב-1978
החזית האוקראינית השנייה

**החזית האוקראינית השנייה** הייתה קבוצת ארמיות, שהשתייכה לצבא הסובייטי במלחמת העולם השנייה, ומילאה תפקיד מרכזי בקרבות בכיבוש אוקראינה, רומניה, הונגריה ואוסטריה, תוך שהיא מסייעת לבסוף בכיבוש פראג.

## היסטוריה
ב-20 באוקטובר 1943 שונה שמה של חזית הערבה לחזית האוקראינית השנייה, ולמפקדה מונה איוואן קונייב.

החזית לחמה במבצע דנייפר-קרפטי, בקרב קורסון-צ'רקאסי, ולאחר מכן השתתפה במבצע יאשי-קישינב. במאי 1944 החליף רודיון מלינובסקי את קונייב בפיקוד על החזית החזית. בינואר 1945 השתתפה החזית בקרב על הונגריה, ולאחר מכן השתתפה בבלימת מתקפת הנגד הגרמנית.

בהמשך לחמה החזית בקרבות בהונגריה ובאוסטריה, ולאחר מכן השתתפה בקרב על פראג.

לאחר סיום המלחמה, הפכה החזית לפיקוד הצבאי אודסה.

## מפקדים
* איוואן קונייב (אוקטובר 1943 - מאי 1944)
* רודיון מלינובסקי (מאי 1944 - יוני 1945)

## קישורים חיצוניים
* החזיתות הסובייטיות במלחמה
*  החזית האוקראינית השנייה

קטגוריה:זירת מזרח אירופה במלחמת העולם השנייה
קטגוריה:חזיתות סובייטיות במלחמת העולם השנייה
קטגוריה:1944 בברית המועצות
קטגוריה:1945 בברית המועצות
קטגוריה:קבוצות ארמיות של בעלות הברית במלחמת העולם השנייה
אדגר יה

**אדגר מיגל יה** (בפורטוגזית: **Edgar Miguel lé**, נולד ב-1 במאי 1994 בביסאו שבגינאה ביסאו) הוא כדורגלן פורטוגזי המשחק כבלם או כמגן ימני.

## קריירה
### קריירת מועדונים
יה נולד בביסאו, בירת גינאה ביסאו והיגר בצעירותו לפורטוגל, שם שיחק תחילה במערכת הנוער של הקבוצה הקטנה אוירס. ב-2008, כשהיה בן 14, הצטרף למחלקת הנוער של ספורטינג ליסבון והוא שיחק שם במשך 4 שנים. בקיץ 2012, יחד עם חברו לקבוצה אגושטיניו קה, הצטרף לברצלונה אתלטיק הספרדית, קבוצת המילואים של ברצלונה, ששיחקה באותה תקופה בליגה השנייה. במהלך תקופתו בברצלונה סבל ממספר רב של פציעות שמנעו ממנו לשחק בתדירות גבוהה. את הופעת הבכורה במדי ברצלונה ב' ערך יה ב-8 בדצמבר 2012, בתיקו 1-1 עם אלצ'ה. בשתי עונותיו הראשונות בקבוצה ערך 19 הופעות בלבד בליגה השנייה.

ב-3 בדצמבר 2014 ערך את הופעתו הראשונה במדי הקבוצה הבוגרת של המועדון, כשנכנס כמחליף במקומו של ג'רמי מתייה במשחק גביע המלך הספרדי מול וסקה. בסוף העונה זכתה ברצלונה בגביע ולכן התואר נרשם גם לזכותו. במהלך עונה זו, עונת 2014/2015, ערך יה 29 הופעות ליגה במדי ברצלונה ב', שהתקשתה מאוד וירדה לליגה השלישית בסוף העונה. ב-27 באוגוסט 2015 עזב את ברצלונה ב' וחתם על חוזה לשלוש שנים בוויאריאל ב', קבוצת המילואים של ויאריאל שמשחקת בליגה השלישית.

### קריירת נבחרות
ב-2012 החל יה לשחק במדי נבחרת פורטוגל עד גיל 19 והוא זומן לסגלה לאליפות אירופה עד גיל 19, אך הוא נעדר מהטורניר בשל פציעה. בטורניר סיימה נבחרתו במקום השלישי בביתה ובזכות כך העפילה לאליפות העולם לנוער 2013, שנערך בטורקיה. יה השתתף עם הנבחרת בטורניר, שיחק בשלושה משחקים והבקיע שער בשמינית הגמר, בו הפסידה פורטוגל 3-2 ל והודחה מהטורניר. ב-2014 החל לשחק בנבחרת פורטוגל הצעירה.

ב-10 בנובמבר 2017 ערך את הופעתו היחידה בנבחרת פורטוגל, בניצחון 3-0 על נבחרת ערב הסעודית במשחק ידידות.

בשנת 2023 עבר לייצג את גינאה ביסאו, וב-14 ביוני 2023 ערך את הופעת הבכורה שלו בנבחרת גינאה ביסאו, בניצחון 1-0 על נבחרת סאו טומה ופרינסיפה במסגרת מוקדמות גביע אפריקה לאומות 2023.

נכלל בסגל נבחרת גינאה ביסאו לטורניר גביע אפריקה לאומות 2023.

## תארים
### ברצלונה
* הגביע הספרדי (1): 2014/2015

## קישורים חיצוניים

* Edgar Ié: el central del Barça B, En un momento dado, 2.5.2014

## הערות שוליים

קטגוריה:כדורגלנים מגינאה ביסאו
קטגוריה:כדורגלנים פורטוגזים
קטגוריה:מגני כדורגל פורטוגזים
קטגוריה:בלמי כדורגל פורטוגזים
קטגוריה:גינאה ביסאו: מגני כדורגל
קטגוריה:ביסאו: כדורגלנים
קטגוריה:כדורגלני ברצלונה
קטגוריה:כדורגלני ברצלונה אתלטיק
קטגוריה:כדורגלני בלננסש
קטגוריה:כדורגלני ליל
קטגוריה:כדורגלני נאנט
קטגוריה:כדורגלני טרבזונספור
קטגוריה:כדורגלני פיינורד
קטגוריה:כדורגלני נבחרת פורטוגל
קטגוריה:כדורגלני נבחרת גינאה ביסאו
קטגוריה:כדורגלני גביע אפריקה לאומות 2023
קטגוריה:כדורגלנים פורטוגזים באולימפיאדת ריו דה ז'ניירו (2016)
קטגוריה:ספורטאים פורטוגזים בהולנד
קטגוריה:כדורגלני איסטנבול בשאקשהיר
קטגוריה:כדורגלני דינמו בוקרשט
קטגוריה:אישים מגינאה ביסאו שנולדו ב-1994
קטגוריה:פורטוגזים שנולדו ב-1994
עורק הלבלב והתריסריון העליון האחורי

ממוזער|עורק הלבלב והתריסריון העליון האחורי יוצא מעורק הקיבה והתריסריון. הקיבה בתמונה זו מורמת מעלה.
**עוֹרֵק הַלַּבְלַב וְהַתְּרֵיסַרְיוֹן הָעֶלְיוֹן הָאֲחוֹרִי** (TA: arteria pancreaticoduodenalis superior posterior) הוא עורק בבטן המסתעף מעורק הקיבה והתריסריון ומספק דם ללבלב ולתריסריון.

העורק הוא הענף הראשון של עורק הקיבה והתריסריון, והוא יוצא ממנו בקצה העליון של חלקו הראשון של התריסריון. מנקודה זו הוא נע ימינה, קדמית לצינור המרה המשותף, ולאחר מכן הוא מתעקל לאחור סביב הצינור ויורד על פני חלקו האחורי של ראש הלבלב. במהלכו מסתעפים ממנו ענפי התריסריון (rami duodenales) וענפי הלבלב (rami pancreatici) לאיברים אלה, בהתאמה. בסופו הוא משיק לענף האחורי של עורק הלבלב והתריסריון התחתון, שמקורו מעורק מתלה המעי העליון. מהלכו המעוקל של העורק משקף את התפתחותו העוברית כעורק שמספק דם להיבט הקדמי של ניצן הלבלב הגחוני. עם סיבובו של ניצן זה עם כיוון השעון, מתעקל יחד איתו העורק.

קטגוריה:עורקי הבטן והאגן
עורק הקיבה והפדר הימני

ממוזער|עורק הקיבה והפדר הימני בתחתית הקיבה.
**עוֹרֵק הַקֵּבָה וְהַפֶּדֶר הַיְּמָנִי** (TA: arteria gastroomentalis dextra) הוא עורק בבטן, אחד משני ענפיו הסופיים של עורק הקיבה והתריסריון.

## אנטומיה
העורק מתפצל מעורק הקיבה והתריסריון ונע מימין לשמאל לאורך העקומה הגדולה של הקיבה, בין שכבותיו של הפדר הגדול. בסופו הוא משיק עם עורק הקיבה והפדר השמאלי, המסתעף מעורק הטחול. למעט באזור שוער הקיבה, שם הוא במגע ישיר עם הקיבה, העורק נמצא במרחק של עובי אצבע מהעקומה הגדולה.

מהעורק מסתעפים ענפים מרובים. ענפי הקיבה (rami gastrici) עולים ומספקים דם הן לחלקיה הקדמים והן לחלקיה האחוריים של הקיבה, ואילו ענפי הפדר (rami omentales) יורדים ומספקים דם לפדר הגדול ובסופם הם משיקים לענפים מעורק המעי הגס האמצעי.

## היבטים קליניים
עורק הקיבה והפדר הימני היה לעורק הראשון שבו נעשה שימוש כשתל בניתוח מעקפים. הניתוח התבצע בשנת 1984 על ידי ג'ון פים ועמיתיו מאוניברסיטת קווינס בקנדה. עורק זה הפך לחלופה מקובלת במקרים שבהם לא ניתן להשתיל את אחד הוורידים הספונים. המקום המועדף להשתלתו הוא לדופן שריר הלב האחורית, כגון לעורק הכלילי הימני ולענף האחורי היורד.

קטגוריה:עורקי הבטן והאגן
כריש הגנגס

**כריש הגנגס** (שם מדעי: *Glyphis gangeticus*) הוא מין כריש מים מתוקים האנדמי לנהרות הגנגס והבראהמאפוטרה, והוא מצוי בסכנת הכחדה חמורה. נפוץ לבלבל בינו לבין הכריש השורי המאכלס אף הוא את הגנגס ויש שקוראים אף לו (בטעות) "כריש הגנגס". בשונה מכריש שורי, אשר נדרש לנדוד לים על מנת להתרבות, כריש הגנגס הוא כריש נהרות מובהק.

זהו כריש באורך מרבי של 2 מטר והוא בעל מבנה שיניים מחורצים המתאימים ללכידת דגים. הכריש קטן יחסית והוא לא מאיים על בני אדם. התקפות שקרו בגנגס ומיוחסים למין זה הם כנראה טעות בזיהוי עם הכריש השורי, התוקפני בהרבה לבני אדם.

ההערכה היא שנשארו מעט פרטים בעולם וגם עליהם לא ידוע הרבה.

## ראו גם
* נהרתן הגנגס

## קישורים חיצוניים

## הערות שוליים

קטגוריה:טקסונים שתוארו בידי יוהנס פטר מילר
קטגוריה:הגנגס
קטגוריה:כרישיים
קטגוריה:הודו: בעלי חיים אנדמיים
קטגוריה:הודו: דגי מים מתוקים
קטגוריה:בעלי חיים שתוארו ב-1839
עורק הלבלב והתריסריון העליון הקדמי

ממוזער|עורק הלבלב והתריסריון העליון הקדמי מתפצל מעורק הקיבה והתריסריון. הקיבה בתמונה זו מורמת מעלה.
**עוֹרֵק הַלַּבְלַב וְהַתְּרֵיסַרְיוֹן הָעֶלְיוֹן הַקִּדְמִי** (TA: arteria pancreaticoduodenalis superior anterior) הוא עורק בבטן המתפצל מעורק הקיבה והתריסריון ומספק דם ללבלב ולתריסריון.

ראשיתו של עורק הלבלב והתריסריון העליון הקדמי בפיצולו של עורק הקיבה והתריסריון לעורק הקיבה והפדר הימני ולעורק זה מאחורי חלקו הראשון של התריסריון. מנקודת הפיצול העורק נע מטה, על פני החלק הקדמי של ראש הלבלב, תיכונית למענית שבין התריסריון היורד לראש הלבלב. סמוך לגבול התחתון של ראש הלבלב הוא נכנס לתוך רקמת הבלוטה לעבר הזיז האונקלי, ושם הוא משיק לענף הקדמי של עורק הלבלב והתריסריון התחתון, אשר יוצא מעורק מתלה המעי העליון. לאורך מהלכו מסתעפים ממנו ענפי התריסריון (rami duodenales) וענפי הלבלב (rami pancreatici), המזינים איברים אלה בהתאמה.

## ראו גם
* עורק הלבלב והתריסריון העליון האחורי

קטגוריה:עורקי הבטן והאגן
מקדש פאטמה מעסומה

**מקדש פאטֶמֶה מעסומֶה** (פרסית: **حرم فاطمه معصومه**, בתעתיק מדויק: **חרם פאטמה מעצומה**) הוא מסגד הנמצא בעיר קום באיראן. במקדש נמצא קברה של פאטמה מעסומה, שהייתה אחותו של האימאם השמיני עלי א-רידא. בזכות המקדש נחשבת קום עבור מוסלמים שיעים לעיר השנייה בקדושתה באיראן, לאחר העיר משהד, בה קבור האימאם השמיני עצמו.

באסלאם השיעי, נשים שהן קרובות משפחה של אחד משנים-עשר האימאמים לעיתים קרובות נערצות כקדושות. בכל שנה, מיליוני מוסלמים שיעים עולים לרגל לקום לבקר במקדש. בתוך המקדש קבורות גם שלוש בנותיו של האימאם התשיעי מוחמד א-תקי.

## תולדות המתחם

פאטמה מעסומה נפטרה בשנת 816 בעיר קום, ומקום קברה הפך במהרה למקום עלייה לרגל. כחמישים שנה לאחר מותה הוקם מבנה עם כיפה מעל לקבר. במשך מאות שנים הורחב המבנה ונבנה נדבך על גבי נדבך. כיום משתרע המתחם על פני שטח ענק וכולל שלוש כיפות מפוארות, שישה מינארטים ושלושה אולמות תפילה.

עולי רגל שיעים המגיעים למקדש מרחבי איראן וממדינות אחרות מחפשים מרפא למחלות, פתרונות לשאלות המעסיקות אותם, וסליחה על חטאים. אלפים נוכחים בתפילות שנערכות במתחם המקדש.

## גלריית תמונות

קובץ: Fatimah Ma'sumah Shrine Qom 14.jpg|שמאל|ממוזער|305px|עולי רגל בפנים המקדש ליד הקבר
קובץ:  IranGhomFatimaHeiligtum4.jpg|ימין|ממוזער|345px|קישוטים על קירות המבנה
קובץ:    Fatimah Ma'sumah Qom 26.jpg|ימין|ממוזער|280px|מבט מקרוב
קובץ: Hazrat-e Masumeh, Qom, Iran (1258284797).jpg |שמאל|ממוזער|280px|המקדש וארבעה מצריחיו עם הכיפה המוזהבת


## קישורים חיצוניים

* יומן איראני: לדפוק על שערי גן עדן , מתוך : Asia Times Online, מאי 2002

קטגוריה:איראן: מסגדים
קטגוריה:אתרי עלייה לרגל (אסלאם)
קטגוריה:פרובינציית קום
טרנט

נהר ה**טרנט** (באנגלית **River Trent**) הוא השלישי באורכו בנהרות הממלכה המאוחדת. הטרנט נחשב לגבול המבדיל בין דרום אנגליה האנגלו-סקסי לצפון אנגליה הקלטי.

ראשיתו של הטרנט בסטפורדשייר כ-11 קילומטר צפונית לסטוק-און-טרנט, ממנה הוא זורם דרום מזרחה לעוד 68 קילומטר עד הגיעו לאזור וויצ'נור. משם הוא זורם צפון מזרחה דרך בורטון על הטרנט ונוטינגהאם ולאחר עוד כמה עשרות קילומטרים פונה צפונה עד לנקודת מפגש עם נהר האוז, בה שני הנהרות מתחברים ליצירת ההאמבר. מי הנהר מגיעים לבסוף לים הצפוני דרך מפרץ האמבר.

הנהר ידוע בשל הצפות ענק שפוקדות אותו בשל סופות והמסת שלגים באביב. בימים עברו הצפות אלו גרמו לעיתים לערוץ הנחל לשנות את מסלולו.

## טרנט אגיר
בתקופות מסוימות בשנה נוצר נחשול גאות בנהר הטרנט המגיע עד לגובה של מטר וחצי, תופעה זו מכונה טרנט אגיר על שם אל הים הנורדי, אגיר. תופעה זו מתרחשת כאשר גאות האביב מתמזגת עם הזרם התמידי של הנהר. צורת המשפך של הנהר מעצימה את התופעה, בכך שהיא גורמת לגל ענק לנוע במעלה הזרם עד גיינסבורו שבלינקולנשייר, ולעיתים אף מעבר. הגל לא יכול להתקדם הרבה מעבר לגיינסבורו בשל תוואי הנהר שלא מאפשר זאת.

## לקריאה נוספת

* 


## קישורים חיצוניים

* 
## הערות שוליים

קטגוריה:אנגליה: נהרות
קטגוריה:נוטינגהאם
שייר

**שייר** (באנגלית: **Shire** Plc) היא חברת תרופות גדולה עם משרדים ראשיים בג'רזי, אירלנד. עם שווקים גדולים בעיקר בבריטניה וארצות הברית, ומוצרים הכוללים: ליסדקסאמפטמין (עם הכנסה של מעל מיליארד דולר שנתית), אדרול, גואנפסין, מסלזין, לנת'נום קרבונט, אלפא-גלקטוסיד, אידורסולפז, ולגלוסרז-אלפא, איקטיבנט ודרמגרפט. החברה רשומה בבורסת לונדון ושייכת למדד FTSE 100 היוקרתי, וכן בנאסד"ק. באפריל 2017 העסיקה כ-22,000 עובדים ושווי השוק שלה הוערך במעל 53 מיליארד דולר. במאי 2018 חברת התרופות היפנית טקדה הגיעה להסכם על רכישת שייר תמורת 62 מיליארד דולר.

## היסטוריה
שייר הוקמה בשנת 1986 בבריטניה על ידי חמישה יזמים: הארי סטרטפורד, דניס סטפנס, פיטר מוריארטי, ג'וף הול וד"ר ג'ים מוריי. תחת ניהולו של רולף סטאהל. מניות שייר נרשמו לראשונה למסחר בבורסה של לונדון בשנת 1996. המוצרים הראשוניים של שייר היו תוספי סידן (Calcichew-D3) עבור חולים המבקשים לטפל או למנוע אוסטאופורוזיס.

החברה גדלה במהירות באמצעות שורה של רכישות ומיזוגים.
* באוגוסט 2000, רכשה את חברת ביוקם תמורת כ-4 מיליארד.
* בפברואר 2007, רכשה את שותפתה האמריקאית ניו ריבר פארמסוטיקלס תמורת 2.6 מיליארד דולר במזומן

בפברואר 2005, רשות הפיקוח על שוק התרופות בקנדה הורתה לה למשוך מהשוק הקנדי את התרופה הנמכרת ביותר שלה, אדרל XR, עקב מותם של עשרים אנשים שהשתמשו בה. אדרל משמשת לטיפול בהפרעות קשב.במרץ 2006 הגישה לבית משפט מחוזי במדינת פנסילווניה תביעה נגד חברת התרופות הישראלית טבע תעשיות פרמצבטיות, בטענה כי גרסה גנרית שפיתחה טבע מפרה שני פטנטים על תרופת הדגל שלה - אדרל (Adderall XR) - בשחרור מושהה. במרץ 2018, מנהל מערכות המידע (מנמ"ר) של חברת טבע עבר לעבוד בחברה.

## פעילות בישראל
במרץ 2000, רכשה מחברת די-פארם הישראלית את הזכויות לתרופה לטיפול באפילפסיה שפיתחה. במסגרת ההסכם חברת די-פארם המשיכה ליצר את התרופה עובר שייר בישראל. באוגוסט 2006 חברת יישום, העוסקת במסחור הטכנולוגיות של האוניברסיטה העברית, חתמה על הסכם עם שייר, לפיו שייר תמסחר מולקולה שפותחה באוניברסיטה העברית.
ב-2010 חתמה חברת הביופרמצבטיקה הישראלית קמהדע על הסכם ההפצה עם שייר.

## קישורים חיצוניים
* 

* 

## הערות שוליים

קטגוריה:חברות הנסחרות בנאסד"ק
קטגוריה:חברות הנסחרות בבורסה לניירות ערך בלונדון
קטגוריה:תאגידים רב-לאומיים
עורק הקיבה הימני

ממוזער|עורק הקיבה הימני לאורך העקומה הקטנה של הקיבה. הקיבה בתמונה מורמת מעלה.
**עוֹרֵק הַקֵּבָה הַיְמָנִי** (TA: arteria gastrica dextra) הוא עורק בבטן המסתעף מעורק הכבד המיוחד, או מעורק הכבד המשותף, ומספק דם לקיבה.

ראשיתו של העורק מעל לשוער הקיבה, בהסתעפותו מעורק הכבד המיוחד, או בשכיחות נמוכה יותר, מעורק הכבד המשותף. העורק יורד אל קצה השוער ועובר מימין לשמאל לאורך העקומה הקטנה של הקיבה, עד להשקתו עם עורק הקיבה השמאלי. לאורך מהלכן מסתעפים ממנו ענפים לעקומה הקטנה של הקיבה.

קטגוריה:עורקי הבטן והאגן